भैरूजी का पाटोत्सव 8 मार्च को तैयारियां शुरू
पाली | सर्राफाबाजार तथा घी का झंडा स्थित भैरुजी मंदिर में 8 मार्च को को पाटोत्सव का आयोजन किया जाएगा। कार्यक्रम के तहत शुभ मुहूर्त में लोकदेवता भैरुनाथ महाराज का पाठ बिठाया जाएगा। भैरुनाथ विकास समिति के संयोजक सज्जन धारोलिया ने बताया कि सवेरे शुभ मुहूर्त में नोबत नगाड़ों के साथ भैरुजी को पाठ बिठाने की परंपरा निभाई जाएगी।
साथ ही शाम 4 बजे गायक कलाकारों द्वारा एक से बढ़कर एक फाग गीतों की प्रस्तुतियां देंगे। कार्यक्रम को लेकर कई व्यापारी श्रद्धालु जुटे हुए हैं। इसी प्रकार धानमंडी स्थित भैरुजी मंदिर में सवेरे 8.15 बजे शुभ मुहूर्त में लोकदेवता भैरुनाथ महाराज को ढोल-नगाड़ों और फाग गीतों के साथ पाठ पर बिठाया जाएगा। इसके बाद तणी बांधने की रस्म भी निभाई जाएगी। शाम 4 बजे भैरुजी को ठंडाई नारियल की प्रसादी का भोग लगाया जाएगा। उन्होंने बताया कि भैरुजी मंदिर में शाम 6 बजे फागोत्सव कार्यक्रम होगा, जिसमें गायक कलाकारों द्वारा एक से बढ़कर एक फाग गीतों की प्रस्तुतियां देंगे।
hin_Deva hin_Deva hin_Deva